கேள்வி: குலாப் சிங் லோதி பற்றி விளக்கவும்.
பதில்: குலாப் சிங் லோதி (Gulab Singh Lodhi) இந்திய விடுதலை இயக்கம் பங்கேற்ற ஒரு புரட்சியாளர். குலாப் சிங் லோதி 1903-ஆம் ஆண்டில் உத்தரப் பிரதேசம் உன்னாவு மாவட்டம் (சண்டிகா கெரா) ஃபதேபூர் சவுராசி என்ற கிராமத்தில் பிறந்தார். இவர் ஒரு லோதி ராஜ்புத் குடும்பத்தில் பிறந்தார். இவரின் தந்தை தாகூர் ராம் ரத்தன் சிங் லோதி விவசாயி. அவரது குழந்தைப் பருவத்தைப் பற்றி அதிகம் அறியப்படவில்லை. சுதந்திர இயக்கத்தின் உற்சாகம் உச்சத்தில் இருந்தபோது கொந்தளிப்பான காலகட்டத்தில் அவர் வளர்ந்தார். லோதி பிரித்தானிய ஆட்சிக்கு எதிரான அரசியல் நடவடிக்கைகளில் தீவிரமாக பங்கேற்றார். லக்னோவில் நடந்த ஊர்வலத்தில் குலாப் சிங் லோதி பங்கேற்றார், இது ஆகஸ்ட், 1935-இல் இந்திய தேசியக் கொடி ஏற்றுவதற்காக அமினாபாத் பூங்காவிற்கு அணிவகுத்தது. கொடியை ஏற்றுவதைத் தடுக்கும் பொருட்டு இந்தப் பூங்காவை பிரித்தானிய துருப்புக்கள் சூழ்ந்தன. குலாப் சிங் லோதி ஆயுதப்படை நிகழ்ச்சியை மீறி, மூவர்ணக் கொடியுடன் ஒரு மரத்தில் ஏறினார். அவர் மரத்தின் மேல் கொடியை ஏற்றிக்கொண்டிருந்தபோது, ஆகஸ்ட் 1935-இல் ஒரு பிரித்தானிய அதிகாரியால் அவர் சுட்டுக் கொல்லப்பட்டார்.[http://www.istampgallery.com/gulab-singh-lodhi/ |title=Gulab Singh Lodhi |date=13 january 2015] லக்னோவின் அமினாபாத்தில் உள்ள ஜாண்டேவாலா பூங்காவில் அவர் இறந்தார்.